تورکیه ساغلیق باخانی رجب آکداغ، ایستانبولدا 10 دسامبر جمعه ارته‌سی آخشامی تشکیل ائدیلن خاین ترور سالدیریسیندا 36سی پلیس، 8ی وطنداش اولماق اوزره 44 نفرین حیاتینی ایتیردیگینی بیلدیردی.
رجب آکداغ، تورکیه بؤیوک میلت مجلیسی باش قورولوندا بودجه گؤروشمه‌لرینده دانیشدی.
خالق‌لارین دموکراتیک پارتیسی ایستانبول میلت وکیلی فیلیز کرسته‌جی‌اوغلونون، ایستانبول‌داکی ترور سالدیریسینا دایر اساس‌سیز سؤزلرینه سرت تپکی گؤسترن ساغلیق باخانی آکداغ، ایکی گون‌دور یوخوسوز بیر شکیلده مسئله‌نین ایچینده اولدوغونا دقت چکدی.
آکداغ بون‌لاری سؤیله‌دی:
"سایین کرسته‌جی‌اوغلونا بیر جوت سؤزوم وار. لطفاً بو چاتی آلتیندا صمیمی اولاق، بیر بیریمیزه قارشی و موبالیغه ده ائتمیک. سیزه بیر تکلیفیم وار، چوخ ساده بیر تکلیف. هامیمیزین اوریینی یاخان بو خاین سالدیری‌لارین مسببی بللی، پ‌کاکا ترور هؤرگوتو. بو جمله‌نی مجلیس کورسوسون‌دن ایفاده ائدر بیلرسینیز می؟ 'آلچاق ترور هؤرگوتو پ‌کاکانی و دستکچی‌لرینه لعنتله‌ییرم' بو جمله‌نی تکرارلایین. ایچینیزدن بیر نفر بو جمله‌نی تکرارلاسین، ائده بیلمیرسینیز، بیر دفعه بئله ائده‌بیلمه‌دینیز. 'آلچاق ترور هؤرگوتو پ‌کاکانی و دستکچی‌لرینه لعنتله‌ییرم' دئیه‌جکسینیز، سؤیله‌یه بیلرسینیز می؟" دئیه سوروشدو.
ایچ ایشلری باخانی سلیمان سویلو دا، ایستانبول‌داکی ترور سالدیریسینین حسابی‌نین آچیماسیزجا سوروشولاجاغینی سؤیله‌دی.
سویلو،
"یولوموز ائده‌جک‌لریمیز عهدیمیز آنلاشما‌میز چوخ آچیق‌دیر و بوتون بون‌لارلا بیرلیکده قرارلیغیمیز دا آیدین‌دیر" دئیه دانیشدی.
